Julestemningen breder sig på TV2/Nord. Et af Nordjyllands måske største juletræer er rykket ind i vores reception, og det tager sig bedre og bedre ud, som dagene går. Som du kan se i billedhjulet over artiklen, har vores vicevært Mikkel Bering kæmpet for at få træet til at skinne. Først skulle træet nedlægges, og efterfølgende havde Mikkel brug for en hjælpende hånd eller 20, for at få rejst det igen. En lift måtte køres ind, så der kunne komme lys i juletræet. Mange seere og gæster i Nordjylland LIVE har sendt og givet os pynt til træet, som efterhånden begynder at ligne et rigtigt juletræ. Der er dog stadig plads til masser af pynt. Derfor vil vi gerne have din hjælp! Send os et eller flere stykker julepynt, og skriv dit navn og telefonnummer inden i. Så kommer dit pynt på træet, og du deltager samtidig i konkurrencen om disse julede præmier. 11. december finder vi en midtvejsvinder, som skal i teatret. Præmien er nemlig to billetter til juleforestillingen på Vendsyssel Teater den. 16. december. Præmien er inklusiv julefrokost inden forestillingen, og en gaveæske fra Aalborg Chokoladen. 18. december finder vi tre vindere. Førstepræmien er en overnatning i en suite på Helnan Phønix Hotel i Aalborg inklusiv en lækker frokost i restaurant Brigaderen og en gaveæske fra Aalborg Chokoladen Andenpræmien er en stor julekurv fra Aalborg Chokoladen. Tredjepræmien er en gaveæske fra Aalborg Chokoladen. Sådan gør du: 1) Klip, klistr eller fold dit flotteste stykke julepynt 2) Skriv dit navn og telefonnummer på eller inden i dit julepynt, så vi kan komme i kontakt med dig 3) Send dit pynt til TV2/Nord, Søparken 4, 9440 Aabybro. Mærk kuverten "julepynt" 4) Se med i Nordjylland LIVE hver mandag til torsdag og se om du kan se dit pynt på det store træ. Vi finder de sidste vindere i Nordjylland LIVE 18. december, så vi skal have dit pynt SENEST 17. december . Midtvejsvinderen finder vi 11. december. Du er også meget velkommen til at aflevere dit pynt personligt på hverdage fra 9.00 til 17.00 . Uden for dette tidsrum kan du aflevere dit pynt i vores postkasse.

Referat:
Juletræet på TV2/Nord begynder efterhånden at ligne et juletræ, efter at vi har modtaget masser af fin julepynt fra seere og gæster.